Išrašas

LIETUVOS RESPUBLIKOS SEIMO

SOCIALINIŲ REIKALŲ IR DARBO KOMITETAS

Lietuvos Respublikos Seimui	2004-06-01 Nr.103 -

POSĖDŽIO PROTOKOLAS

2004-06-01 Nr.18

Vilnius

3. SVARSTYTA: Seimo Teisės departamento išvada dėl Pensijų kaupimo įstatymo 3, 4, 5, 6, 7, 8, 9, 10,12, 13, 15, 19, 20, 22, 28, 30 straipsnių pakeitimo ir papildymo įstatymo projekto Nr. IXP-3441(4).

NUTARTA: Pritarti Seimo Teisės departamento išvadai dėl Pensijų kaupimo įstatymo 3, 4, 5, 6, 7, 8, 9, 10,12, 13, 15, 19, 20, 22, 28, 30 straipsnių pakeitimo ir papildymo įstatymo projekto Nr. IXP-3441(4).

Komiteto pirmininkas	Algirdas Sysas

Protokolą rašė	Renata Liekienė

komiteto padėjėja

Dėl Teisės departamento išvados Pensijų kaupimo įstatymo 3, 4, 5, 6, 7, 8, 9, 10, 12, 13, 15, 19, 20, 22, 28, 30 straipsnių pakeitimo ir papildymo įstatymo projektui IXP- 3441(4*)

Teisės departamento pastabos ir pasiūlymai	Komiteto nuomonė
1. Projekto 1 straipsniu keičiamo Įstatymo 3 straipsnio 18 dalyje (taip pat galiojančioje Įstatymo redakcijoje) nustatyta, kad “Perėjimas į kitą pensijų kaupimo bendrovę – dalyvio perėjimas...” Teisės požiūriu samprata “perėjimas” yra nepriimtina, o šios sampratos apibrėžimas idem per idem neatskleidžia šio įstatymo prasme svarbaus sampratos turinio.	1. Pritarti ir pakeisti projekto 1 straipsniu keičiamo įstatymo 3 straipsnio 18 dalį ir ją išdėstyti taip: “18. Perėjimas į kitą pensijų fondą – pensijų kaupimo sutarties nutraukimas ir naujos pensijų kaupimo sutarties sudarymas dėl pensijų kaupimo kitame pensijų fonde.”
2. Projekto 2 straipsniu keičiamo Įstatymo 4 straipsnio 2 dalyje numatyta, kad “Pensijų kaupimo bendrovė per vieną mėnesį informuoja dalyvį apie pensijų kaupimo sutarties įregistravimą.” Reikėtų patikslinti nuo kada skaičiuojamas šioje dalyje nustatytas vieno mėnesio terminas. Taip pat svarstytina, ar apie sutarčių įregistravimą ar neįregistravimą (projekto 4 straipsniu keičiamo Įstatymo 6 straipsnio 8 dalis) šalims neturėtų pranešti Dalyvių registro tvarkytojas. Projekto 4 straipsniu keičiamo Įstatymo 6 straipsnio 8 dalyje nustatytas 8 darbo dienų terminas, per kurį Pensijų kaupimo bendrovė privalo informuoti asmenis apie sudarytos sutarties neįregistravimą ir neįregistravimo priežastis. Šioje dalyje Dalyvių registro tvarkytojui reikėtų nustatyti pareigą ir terminus, per kuriuos jis privalo tokius duomenis ir neįregistravimo priežastis pateikti, nes antraip pensijų fondas negalės įvykdyti nurodyto reikalavimo.	2. Pritarti. Pritarti ir patikslinti projekto 2 straipsniu keičiamo Įstatymo 4 straipsnio 2 dalį ir ją išdėstyti taip: „2.Dalyvavimas pensijų kaupime prasideda sudarius pensijų kaupimo sutartį ir ją įregistravus pensijų kaupimo dalyvių ir pensijų kaupimo sutarčių registre (toliau - dalyvių registras). Pensijų kaupimo bendrovė per vieną mėnesį nuo pensijų kaupimo sutarties sudarymo informuoja dalyvį apie pensijų kaupimo sutarties įregistravimą.” Pritarti ir pakeisti projekto 4 straipsniu keičiamo įstatymo 6 straipsnio 8 dalį ir ją išdėstyti taip: „8. Sudarius pensijų kaupimo sutartį, pensijų kaupimo bendrovė, suderinusi duomenų pateikimo tvarką su VSDF valdyba, elektroniniu būdu ne vėliau kaip per 3 darbo dienas nuo sutarties sudarymo pateikia VSDF valdybai sutarčiai įregistruoti reikiamus duomenis. Pensijų kaupimo sutartys registruojamos dalyvių registre per tris darbo dienas nuo duomenų gavimo VSDF valdyboje dienos. Pranešimas apie jų įregistravimą ar neįregistravimą, nurodžius neįregistravimo priežastis, pateikiamas pensijų kaupimo bendrovėms taip pat per 3 darbo dienas nuo duomenų gavimo VSDF valdyboje dienos. Pateiktų duomenų tikslinimo tvarką ir terminus nustato Vyriausybė ar jos įgaliota institucija. Pensijų kaupimo bendrovė per vieną mėnesį per 8 darbo dienas nuo pensijų kaupimo sutarties sudarymo dienos privalo informuoti asmenis, su kuriais sudarytos pensijų kaupimo sutartys nebuvo įregistruotos, nurodydama neįregistravimo priežastis.”
3. Projekto 5 straipsniu keičiamo Įstatymo 7 straipsnio 2 dalyje numatyta, kad “nauja sudaryta pensijų kaupimo sutartis įsigalioja nuo jos sudarymo ir įregistravimo”. Iš šios formuluotės yra neaiškus sutarties įsigaliojimo momentas, kuris teisės požiūriu yra svarbus sutarties šalims ir tretiesiems asmenims, pvz., paveldėtojams.	3. Pritarti ir projekto 5 straipsniu keičiamo Įstatymo 7 straipsnio 2 dalies paskutiniame sakinyje išbraukti žodžius “sudarymo ir”.
4. Projekto 6 straipsniu keičiamo Įstatymo 8 straipsnio 6 dalyje reikėtų paaiškinti kas yra pervedanti pensijų kaupimo bendrovė.	4. Pritarti ir patikslinti projekto 6 straipsniu keičiamo Įstatymo 8 straipsnio 6 dalį, po žodžio “atskaitymai” įrašant žodį “lėšas”.